Αξιοπιστία της Δέσμης Κινητικής Αξιολόγησης Παιδιών (ΔΚΑΠ-2) σε μαθητές με δυσλεξία και ειδική γλωσσική διαταραχή
Creators: name: Γρηγοριάδου, Ευμορφία Βασιλείου
Publisher: name: Aristotle University of Thessaloniki
Year: 2015
Subjects: Αξιοπιστία αξιολογικών εργαλείων
Κινητική αξιολόγηση
Δυσλεξία/Ε.Γ.Δ. Ειδική γλωσσική διαταραχή
Reliability of assesment tools
Movement Assessment
Dyslexia/SLI Special language impairment

description: Σκοπός της παρούσης έρευνας είναι η εξέταση της αξιοπιστίας της ελληνικής έκδοσης της Δέσμης Κινητικής Αξιολόγησης Παιδιών (ΔΚΑΠ-2) σε μαθητές με δυσλεξία ή Ειδική Γλωσσική Διαταραχή (ΕΓΔ). Η ΔΚΑΠ-2 εκτιμά την κινητική απόδοση παιδιών προσχολικής και σχολικής ηλικίας στους τομείς της λεπτής και αδρής κινητικότητας, καθώς και την ισορροπία, με στόχο τον εντοπισμό της Αναπτυξιακής Διαταραχής Συντονισμού των Κινήσεων (ΑΔΣΚ). Στην παρούσα έρευνα συμμετείχαν 30 παιδιά σχολικής ηλικίας (18 αγόρια και 12 κορίτσια) από 6 ως 14 ετών, 19 από τα οποία ανήκαν στη διαγνωστική κατηγορία της ΕΓΔ και τα 11 παρουσίαζαν δυσλεξία. Ο επανέλεγχος πραγματοποιήθηκε εντός μεγίστου χρονικού διαστήματος 30 ημερών από την πρώτη μέτρηση, από τον ίδιο εξεταστή. Για τον έλεγχο της αξιοπιστίας μεταξύ της αρχικής μέτρησης και της επαναμέτρησης χρησιμοποιήθηκαν: ο συντελεστής εσωτερικής συνέπειας α (alpha) του Cronbach, ο ενδοταξικός συντελεστής συσχέτισης ICC (Intraclass Correlation Coefficient), ο έλεγχος συνάφειας χ2 και ο δείκτης συμφωνίας Kappa του Cohen. Επιπρόσθετα, για τον έλεγχο της σταθερότητας μεταξύ των δύο μετρήσεων χρησιμοποιήθηκε το t-test για ζευγαρωτές παρατηρήσεις. Τα αποτελέσματα έδειξαν ότι δεν υπήρχαν στατιστικά σημαντικές διαφορές (p&lt;0.05) στις επιδόσεις των παιδιών μεταξύ της αρχικής μέτρησης και της επαναμέτρησης, εκτός από την ισορροπία, και για τις δυο διαγνωστικές κατηγορίες παιδιών. Επίσης, παρατηρήθηκε σημαντική συσχέτιση ανάμεσα στις δυο μετρήσεις σχετικά με την κατάταξη των παιδιών στις κατηγορίες κινητικής επίδοσης (με ή χωρίς κινητική αδεξιότητα). Επιπλέον, δεν βρέθηκε να υπάρχει στατιστικά σημαντική συσχέτιση μεταξύ των αποτελεσμάτων της ΔΚΑΠ-2 και της διαγνωστικής κατηγορίας δυσλεξία ή ΕΓΔ, δηλαδή η εμφάνιση κινητικής αδεξιότητας δεν διαφοροποιείται ανάλογα με τις διαταραχές. Συμπερασματικά, διαπιστώθηκε ότι η ΔΚΑΠ-2 παρουσιάζει αξιοπιστία (σταθερότητα και εσωτερική συνέπεια) μεταξύ των μετρήσεων που κυμαίνεται σε αρκετά ικανοποιητικά επίπεδα και μόνο ο τομέας της ισορροπίας θα πρέπει να ερευνηθεί σε μεγαλύτερο δείγμα παιδιών για να επιβεβαιωθεί ή να απορριφθεί η προηγούμενη διαπίστωση. Λέξεις κλειδιά: Αναπτυξιακή Διαταραχή Συντονισμού Κινήσεων, Δυσλεξία, Ειδική Γλωσσική Διαταραχή, Αξιοπιστία, Δέσμη Κινητικής Αξιολόγησης Παιδιών (MABC-2).
description: The purpose of this research was to examine the reliability of the Greek version of Movement Assessment Battery for Children (MABC-2) (Henderson, Sugden &amp; Barnett 2007) for pupils with dyslexia or Specific Language Impairment (SLI). The MABC-2 estimates the motor performance of preschool and school age children in the areas of fine and gross motor skills as well as of the balance, aiming to identify the Developmental Coordination Disorder (DCD). In this research participated 30 school children (18 boys and 12 girls) 6 to 14 years old. 19 of them belonged to the diagnostic category of SLI and 11 of them had dyslexia. The retest was performed within a maximum period of 30 days from the first assessment by the same examiner. For testing of the reliability between the initial assessment and the retest there were used: the internal consistency coefficient, Cronbach α (alpha), the intraclass correlation coefficient ICC (ICC), the χ2 coherence control, and Cohen Kappa agreement index. In addition, for the checking of the stability between the two measurements there was used the t-test paired samples. The results showed that there were no statistically significant differences (p &lt;0.05) on the performance of children between the initial assessment and the retest, except for balance, for both diagnostic categories of children. Also, there was observed significant correlation between the two measurements on the classification of children in the categories of movement performance (with or without motor clumsiness). Moreover, it was not found to exist statistically significant correlation between the results of MABC-2 and the diagnostic category of dyslexia or SLI, i.e. the emergence of motor clumsiness is not differentiated due to disorders. In conclusion, it was ascertained that the MABC-2 presents reliability (stability and internal consistency) between the measurements, which varies in quite satisfactory levels, and only the balance sector should be investigated in a larger sample of children to be confirmed or rejected the previous ascertainment. Keywords: Developmental Coordination Disorder, Dyslexia, Specific Language Impairment, Movement Assessment Battery for Children (MABC-2).
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)